Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 1281

2. A munkaterület rövid, jellemző leírása A pénzügyi tanácsadó önállóan végzi és irányítja a vállalkozásoknál, intézményeknél a pénzügyi folyamatokat. A pénzügyi tanácsadó alkalmas — a szervezet alapításával, átszervezésével, megszüntetésével kapcsolatos pénzügyi tevékenységek ellátására, — pénzügyi tervek készítésére, — a szervezetek tevékenységével kapcsolatos pénzügyi döntések előkészítésére, — a gazdálkodási tevékenység komplex értékelésére, — az adókötelezettséggel, az illetékkötelezettséggel, a társadalombiztosítással, vámmal, jövedékkel, támogatásigényléssel kapcsolatos feladatokat ellátására, — a pénzügyi nyilvántartások folyamatos figyelemmel kísérésére, a pénzügyi folyamatok ellenőrzésére, pénzügyi elemzések, értékelések készítésére. A pénzügyi tanácsadó jogosult pénzügyi tanácsadói szolgáltatások végzésére. A pénzügyi tanácsadói szolgáltatások közé tartozik különösen jogi és nem jogi személyiségű szervezetek részére: — pénzügyi elemzések készítése, — pénzügyi ellenőrzések végzése, — pénzügyi tervek készítése, — költségvetési kapcsolatok vizsgálata, adóbevallások előkészítése, — alakuláshoz, átalakuláshoz, megszűnéshez kapcsolódó pénzügyi tanácsadás, — hitelkérelmek, pályázatok készítése vagy bírálata, — vezetői pénzügyi információs rendszer működtetése.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes